Ernst van Jaarsveld - Petronel Baard
Ernst van Jaarsveld – Erelid
Ernst van Jaarsveld is 'n wyd-erkende botanis en tuinboukundige wat vir my die guns gedoen het om informasie oor blomme en veldlewe te stuur om te inkorporeer in my teks.
Hy is betrokke by die bekende Babylonstoren en is briljant in sy veld. Ek het hom ontmoet by een van my maandelikse vertonings by Salty River Beerhouse in Kleinbrakrivier toe Jan Odendaal hom gebring het om die vertoning te kyk.
Op daardie stadium was hy hier om Jan en ook Gerda Visagie van Hartenbos Apteek, een van ons ander borge, by te staan met 90 bome wat hulle plant vir die ATKV se 90ste verjaarsdag en gesprekke rondom dit. Hy en Jan is ook in onderhandelinge met die Mosselbaai Munisipaliteit om 'n Aalwynlaning na Gouritsmond te ontwikkel en ook in die proses om ons nie alleen 'n baie groen kusdorp te maak nie, maar ook werk te verskaf.
Die innige, opregte man het dadelik op my indruk gemaak met sy wye kennis van die veld en natuur en dis 'n groot voorreg om insae van sy kant af te kon kry vir die teks van hierdie prag vertoning wat ons harte bly maak.